Odense Adresse-Contoirs Efterretninger, 1847-12-27
Odense Borgerrepræsentations Forhandlinger. Aar 1847. (Fortsættelse fra No. 291 d. A.). Den 17 Septbr. (Fælledsmøde med Magistr.) Betræffende hvorvidt det kunde være hensigtsmæssigt at lade de tidligere Bestemmelser og visse næringsdrivende Borgeres Forpligtelse til at være forsynede med et bestemt Qvantum Kornvarer træde i Kraft, var derover, i Følge det Kgl. danske Cancellies Skr. til Stiftamtet forlangt Communalbrstyrelsens Erklæring. Efter at Spørgsmaalet var gjort til Gjenstand for en udførlig Discussion, kom Communalbestyrelsen til det Resultat: at den ikke ansaae det enten hensigtsmæssigt eller nødvendigt at lade disse Bestemmelser træde i Kraft, deels fordi man derved vilde paalægge enkelte næringsdrivende Borgere, saadanne Byrder, som de ikke kunne være forpligtede til at bære og ikke heller have Evne til at afholde, og deels fordi man ikke heller ved disse Bestemmelser ville kunne sikkre sig for Mangel paa Brødkorn, som det overhoved ikke var Mangel paa dette, men sammes høie Priser, der vare trykkende for Borgeren i Almindelighed. Samme Dag. (Ordinairt Ugemøde). Committeen til at afgive Betænkning over: hvorvidt en Udvidelse af Placaten af 21 April d. A. ang. Contracter og Brugen af Landeiendomme paa et langt Aaremaal, burde udvides til ogsaa at gjælde for Kjøbstæderne (see Forhandl. 20 Jali) forelagde sin Betænkning, der er saalydende: "Det maa formeentlig indrømmes, at de samme Forviklinger og Misligheder, som følger deraf, at Jord parceller under Landjurisdictionerne overdrages til Brug for et langt Aaremaal, uden at være skjødet eller bortfæstet til Brugeren, ogsaa kan blive Følgen af en lignende Fremgangsmaade med Parceller af Kjøbstadjorder. En saadan og sædvanligviis paa 90 Aar oprettet Brugs-Contract igjennem flere Besidderes Levetid vil, i Tidens Løb, blive betragtet som et Slags Selveiendom og de følgende Generationer ville ikke tage i Betænkning, at forbedre og maaskee endog bebygge slige Parceller, medens den oprindelige Eiers Arvinger maaskee ikke vides og desuagtet kunne melde sig, og hvoraf da, naar Brugstiden er udløben, mangehaande Conflicter ville kunne opstaae og iblandt flere den, at Brugeren maatte underkaste sig den daværende Eiers maaskee overdrevne Fordringer for en fremdeles Nytte og Brugsret, eller og ganske at forlade Eiendommen og med tvivlsomme Udsigter og Erstatning for sine og ældre Brugeres anvendte Forbedringer. Endskjøndt nu saadanne Brugscontracter ikke vides at være oprettede med Jorder, der vedkomme denne Commune, saa kan dog Muligheden af slige Accordiers, Oprettelse i Fremtiden ikke nægtes, og især hvis Communens Fælledsjord i sin Tid bliver udskiftet. Vi skjønne derfor ikke rettere, end at den samme Lovbestemmelse, som ved Pl. af 21 April d. A. er emaneret for Landet, at nemlig 50 Aar er den længste Tid i hvilken Jordparceller kunne overdrages til Nytte og Brug uden at fraskilles ved Hartkorns Fordeling, Skjøde eller Livsfæste, ogsaa bør udvides til Kjøbstadjorder, hvilken Betænkning Forsamlingen eenstemmig tiltraadte med Beslutning at indsende den som sin. - Til, i Overeensstemmelse med Fr. af 29 Septbr. 18415, for Communens Vedkommende at deeltage i Forhandlingerne med den respective Jngenieur-Officeer og Vedligeholdelsen af Byens Veiparter, blev paa Grund af Brygger Hansens midlertidige Udtrædelse af Borgerrepræs. i dennes Sted udvalgt Farver Schroeter. - Paa Foranledning af Regimentets Andragende om Reqvisiter til de 2de nye militaire Arrester, var Repræs, enig i disse Reqvisiters Anskaffelse og formeente derhos, at den aarlige Leie af Arrest localet med Reqvisiter passende kunne ansættes til 50 Rbd. og at Betalingen for Varme bestemmes til 10 Sk. daglig. - Jmod Udbetaling af 40 Rbd. i Qvarteergodtgjørelse til hver af de 4 Overvagtmestere ved Regimentet, havde Repræs, paa Andragende desangaaende, for sit Vedkommende Jntet at erindre. Forsamlingen vedtog at anmode Magistraten om at foranstalte Licitation over Feieskaarnets Udførelse af Byens Gader for Aaret fra 1 Octbr. førstkommende, hvortil Conditioner nærmere skulle blive indsendte. - Over nogle Ansøgninger om Adgang til borgerligt Næringsbrug bleve meddeelte Erklæringer og nogle Repræs. forelagte Regninger drøftede og tildeels billigede. (9 Medlemmer vare tilstede). Den 21 Septbr. (Fælledsmøde med Magistraten). Sagen ang. Brolægningen af den nye af Kammerraad Hillerup anlæggende Gade, som i Mødet den 13 August sattes i Bero indtil de dette Gadeanlæg vedkommende Dokumenter vare modtagne fra Cancelliet, blev igjen foretaget. Da Communalbestyrelsen gjennem Amtet havde modtaget alle Sagens Dokumenter, toges Beslutning om fra Brand-, Vand- og Brolægningscommissionen at indhente Overslag over de Udgifter, som vil medgaae til Brolægningen m.v. af ovenberørte Gade og derefter at indgaae til det Kgl. Cancellie med et Andragende om det fornødne Pengelaan paa de Vilkaar, som i Borgerrepræsentationens Skr. af 9 Januar 1816 ere anførte. - Reaulativet for Retsvidner ved Bytinget i Overeensstemmelse med Frd. af 9 Juni d. A. § 2 discuteredes og det Fornødne ang disses Antal, Tjenestetid, Lønning m.v. vedtoges til Jndstilling.